O imagine amuzantă surprinsă în traficul din România circulă pe rețelele sociale, o șoferiță alegându-se cu un mesaj neașteptat după ce și-a parcat mașina. Mai exact, un bărbat a vrut să îi facă femeii o obiecție, dar într-un mod cât mai frumos pentru a nu o jigni.
Astfel, șoferița a găsit în parbriz un mesaj inedit pe o bucată de hârtie: Ești frumoasă, dar parchezi urât. Mesajul era însoțit de un buchet cu trandafiri roșii.
Femeia a postat imaginea pe internet spre deliciul internauților.
"Este o metodă amuzantă și neconvențională de a semnala o problemă, fără a crea tensiuni sau a jigni pe cineva", a remarcat unul dintre internauții de pe Facebook, atrăgând atenția asupra absenței locurilor de parcare.